
# Зиннур Мансуров: «Птичьи права»

(ШИГЫРЬ)

Кинәт шундый тәгъбир искә төште:

«Ил өстендә чыпчык үлми лә...»

Борынгылар сүзен барлаштырсам,

бәгыремне төрле уй телә.

Ваемсызлык белән авырганда,

файда итми икән кай имнәр.

Иман сеңмәс җирдә чыпчык түгел,

юкка чыкты күпме кавемнәр!

Чү, гадәти кошның хокукыннан

көнләшерлек вакыт килгән ич.

Хаким көчнең Аллаһ аңлар телгә

каныгуы бик тә кызганыч...

Югалтуга гына китерәдер

«Чыпчык үлми» диеп юану.

Гамьсезлекләр кылып башланмыймы

инкыйразга таба юл алу?

Следите за самым важным и интересным в Telegram-каналеТатмедиа

## Нет комментариев
Зиннур Мансуров: «Птичьи права»